Μελέτη της τεκμηρίωσης των στατιστικών μεθόδων σε σχέση με τα ερευνητικά ερωτήματα κλινικών και πειραματικών εργασιών που δημοσιεύτηκαν μεταξύ 1993 - 2015 σε ένα κτηνιατρικό επιστημονικό περιοδικό
Creators: name: Βασιάδου, Χριστίνα Εμμανουήλ
Publisher: name: Aristotle University of Thessaloniki
Year: 2018
Subjects: Σφάλματα στατιστικών ελέγχων
Εγκυρότητα αποτελεσμάτων
Αξιοπιστία συμπερασμάτων
Errors in statistical analysis
Validity of results
Credibility of conclusions

description: Η στατιστική είναι απαραίτητη στην ιατρική έρευνα και επηρεάζει όλες τις διαδικασίες από την αρχή του σχεδιασμού, τη συλλογή των δεδομένων, τη διαχείριση, την ανάλυση και την ερμηνεία τους. Ωστόσο, συχνά υπάρχει η ανησυχία πως πολλά από τα δημοσιευμένα αποτελέσματα στη βιβλιογραφία είναι λανθασμένα. Αυτό είναι αποτέλεσμα των λαθών που γίνονται στη χρήση των στατιστικών μεθόδων, καθώς και των παραλήψεων και μεροληψιών που παρατηρούνται και οδηγούν σε λανθασμένα συμπεράσματα και μείωση της εγκυρότητας των αποτελεσμάτων και συμπερασμάτων. Οι ερευνητές επιδιώκουν να πετύχουν μόνο την στατιστική σημαντικότητα, ωστόσο οι πιθανότητες ορθότητας ενός αποτελέσματος στηρίζεται στην a priori πιθανότητα του να είναι ορθό, την στατιστική ισχύ της έρευνας και το επίπεδο της στατιστικής σημαντικότητας. Στόχος της εργασίας αυτής είναι να μελετηθούν οι στατιστικές μέθοδοι που χρησιμοποιήθηκαν σε σχέση με τα ερευνητικά ερωτήματα κλινικών και πειραματικών εργασιών που δημοσιεύτηκαν τη χρονική περίοδο 1993-2015 στο κτηνιατρικό επιστημονικό Περιοδικό της Ελληνικής Κτηνιατρικής Εταιρείας (Π.Ε.Κ.Ε.). Μελετήθηκαν εξήντα περιπτώσεις δημοσιευμένες στο περιοδικό αυτό την συγκεκριμένη περίοδο (τριάντα εννέα κλινικές και είκοσι μία πειραματικές μελέτες). Από τις μελέτες συλλέχθηκαν και καταγράφηκαν η χρονολογία της συγγραφής, το μέγεθος, η μέθοδος συλλογής και τα χαρακτηριστικά του δείγματος, κατά πόσο το δείγμα ήταν τυχαίο και αντιπροσωπευτικό και η εσωτερική εγκυρότητα, δηλαδή κατά πόσο τα αποτελέσματα μιας έρευνας οδηγούν με αληθοφάνεια σε μία σχέση αιτίου - αποτελέσματος μεταξύ των μεταβλητών. Επίσης, εκτός από τις στατιστικές μεθόδους, καταγράφηκαν το επίπεδο σημαντικότητας των στατιστικών ελέγχων, οι πληροφορίες που αφορούσαν τον σκοπό και τον τρόπο που έγινε η κάθε μελέτη, τα αποτελέσματα και εάν αυτά συσχετίζονται με τον σκοπό και τέλος, η κλινική σημαντικότητα των αντίστοιχων ευρημάτων. Βρέθηκε πως ο αριθμός των συγκεκριμένων μελετών που δημοσιεύονται στο περιοδικό αυτό είναι πολύ περιορισμένος, αφού σε χρονική διάρκεια 23 ετών δημοσιεύτηκαν μόνο 60 τέτοιες εργασίες. Το επίπεδο σημαντικότητας δεν αναφέρεται σε 34 μελέτες. Στατιστικώς σημαντικά αποτελέσματα αναφέρονται σε 13 μελέτες, στατιστικώς μη σημαντικά σε 5, ενώ δεν αναφέρεται κατά πόσο ήταν στατιστικώς σημαντικά ή όχι τα αποτελέσματα σε 24 μελέτες. Δεκαπέντε δημοσιευμένες μελέτες κατέληξαν σε αποτελέσματα που δεν αναφέρονται στο πρωτόκολλο. Σε 32 μελέτες δεν αναφέρεται ποια στατιστική μέθοδος χρησιμοποιήθηκε, ενώ οι μέθοδοι που χρησιμοποιήθηκαν περισσότερο είναι το x2 – test και το Student’s t – test. Τέλος, μόνο 20 μελέτες ακολούθησαν τη διαδικασία μέχρι τη δημοσίευση των αποτελεσμάτων με τον ενδεδειγμένο τρόπο. Συμπερασματικά, φάνηκε η ανάγκη για καλύτερο και αποδοτικότερο έλεγχο των αποτελεσμάτων μιας μελέτης πριν την δημοσίευσή της, τόσο από τους ερευνητές σε συνεργασία με στατιστικούς, όσο και από τους συντάκτες. Γι’ αυτό, πρέπει να διασφαλίζεται η κατάλληλη χρήση της στατιστικής και η συμμετοχή ενός στατιστικού στην ερευνητική ομάδα από την αρχή της έρευνας
description: Statistics is an essential component of medical research dealing with the collection, analysis, interpretation, presentation and organization of data. However, there is increased concern that most current published research findings are false. This is the result of the inappropriate use of statistical techniques, their limitations and the biases detected in published studies, thereby, potentially undermining the validity of study results and conclusions. Although researchers are chasing statistical, the probability that a research finding is indeed true depends on the prior probability of being true, the statistical power of the study and the level of statistical significance. The purpose of this study is to investigate the statistical methods used in conjunction with the research questions of clinical and experimental published studies between 1993 – 2015 in the Journal of the Hellenic Veterinary Medical Society (JHVMS). Sixty cases published in this journal during this period (thirty-nine clinical and twenty-one experimental studies) were investigated. The date of publication, the size, method of collection and the characteristics of the sample, as well as the randomization of the sample, how representative the sample was and the internal validity (the confidence that can be placed in the cause and effect relationship in a scientific study) were collected and recorded. In addition to the statistical method used, the level of significance and the confidence interval, information about the purpose of each published study, the results and the correlations between the results and the purpose of the study and finally, the clinical significance of the results were also recorded. It was found that the number of clinical and experimental studies published in the Journal of the Hellenic Veterinary Medical Society is very limited, since during a 23-year period only 60 studies of that kind were published. The level of significance and the confidence interval were not identified in 34 studies. Statistically significant results were reported in 13 studies, non-significant results in 5 studies, while in 24 studies it was not identified whether the results were statistically significant or not. The outcomes of 15 published studies were not reported in the protocol. In 32 studies the statistical method used was not identified, while x2 – test and Student’s t – test were the most frequent methods used. Finally, in only 20 studies the proper procedure was followed throughout until publication. In conclusion, this study revealed the need for a more efficient control of the results of a study before publication by researchers in collaboration with statisticians and reviewers or journal editors. Therefore, the proper use of statistics and the participation of a statistician in the research team should be ensured from the beginning of the research